जानकारी के मुताबिक रेलवे की ओर से पूर्व में तत्काल सेवा पांच दिन से घटाकर दो दिन और वर्तमान में 24 घंटे पहले कराने की सुविधा शुरु की गई है। यात्री 24 घंटे बुकिंग काउंटर पर अपना पहचान पत्र जमा कराके तत्काल सेवा में टिकट बुक करा सकते हैं, लेकिन, छुट्टियों के चलते ट्रेनों में बुकिंग फुल चल रही है। इसका फायदा एजेंट उठाने में लगे हैं। वह बुकिंग काउंटर मुलाजिमों से सांठ गांठ कर तत्काल सेवा में यात्रियों की टिकट बुकिंग करवाकर अच्छा खासा मुनाफा कमा रहे हैं। सूत्रों के मुताबिक रेलवे के एजेंट कोई भी टिकट सुबह 10 बजे के बाद अपने काउंटर से बुक नहीं हो सकते हैं। चूंकि बुकिंग काउंटर सुबह 8 बजे खुलने के बाद तत्काल सेवा के लिए भीड़ लग जाएगी इसलिए सुबह तड़के ही एजेंट बुकिंग काउंटर के बाहर अपने कारिंदों को एक-एक टिकट कटाने के लिए लाइन में खड़ा देते हैं। तत्काल सेवा में टिकट बुकिंग का लोगों से 500 रुपये अतिरिक्त वसूल किया जाता है। बताया जाता है कि दिल्ली तक की स्लीपर क्लास की 210 रुपये टिकट और 75 रुपये तत्काल चार्जेज 75 रुपये मिलाकर 285 रुपये प्रति टिकट तत्काल में पड़ता है, लेकिन उक्त टिकट की यात्रा राशि को एजेंट 500 रुपये अतिरिक्त राशि के साथ वसूल करते हैं, जबकि एसी और फर्स्ट का 2 हजार रुपये वसूली करने से गुरेज एजेंट नहीं कर रहे हैं। खासकर छुट्टियों के सीजन में एजेंटों की कमाई का अच्छा जरिया है। इसका कुछ हिस्सा बुकिंग काउंटर पर भी दिया जाता है। इस बारे में पूछने पर सीएमआई प्रदीप कुमार ने कहा कि तत्काल सेवा का लाभ आम जनता को मिलना चाहिए, लेकिन एजेंट बुकिंग मुलाजिमों से मिलकर टिकट से अतिरिक्त वसूली करने में लगे हैं। फिरोजपुर डिवीजन के अधिकारियों ने बुकिंग काउंटरों के बाद तत्काल सेवा के नाम पर एजेंटों की वसूली की शिकायत मिलने पर यह छापामारी की है।